သာ့ဒ်မစ်လ် အင်စတီကျု
မိသားစုဘဝရှင်သန်ခြင်း အထိမ်းအမှတ်တံဆိပ်
“မေတ္တာသည် စိတ်ရှည်တတ်၏။ ကျေးဇူးပြုတတ်၏။ မေတ္တာသည်ဂုဏ်ပြိုင်ခြင်းမရှိ၊ ဝါကြွားခြင်းမရှိ၊ မာန်မာနမရှိ။ မလျောက်ပတ်စွာမကျင့်တတ်၊ ကိုယ်အကျိုးကိုမရှာတတ်၊ ဒေါသအမျက်မထွက်တတ်၊ အပြစ်ရှိသည်ဟုမထင်တတ်၊ မတရားသောအမှု၌ ဝမ်းမြောက်ခြင်းမရှိတတ်၊ သမ္မာတရား၌ဝမ်းမြောက်တတ်၏။ ခပ်သိမ်းသောအရာကို ဖုံးအုပ်တတ်၏။ ခပ်သိမ်းသောအရာကို ယုံတတ်၏။ ခပ်သိမ်းသောအရာကို မြော်လင့်တတ်၏။ ခပ်သိမ်းသောအရာကို သည်းခံတတ်၏။ မေတ္တာသည်ဖောက်ပြန်ခြင်းသဘောနှင့် အစဥ်ကင်းလွတ်၏။ ”
၁ ကောရိန်သု ၁၃း ၄-၈
ဆုတောင်းခြင်းနှင့် ဧဝံဂေလိတရားဝေငှခြင်းကဲ့သို့ သမ္မာကျမ်းစာတွင် ရှင်းလင်းစွာဖော်ပြ မထားသော ဓမ္မအမှုတော်ဆိုင်ရာ အခြားကဏ္ဍများစွာရှိသည်။ ၎င်းတို့သည် အရေးမကြီး သို့မဟုတ် ဆွေးနွေးရန်မသင့်ဟု မဆိုလိုပါ၊ ဘုရားသခင် သွန်သင်ပေးသောအရာနှင့် ထိုစွမ်းရည်များကို မည်သို့ ကိုင်တွယ်ရမည့်အကြောင်း ကျွန်ုပ်တို့ကို ကိုယ်တော်ခေါ်ဖိတ်တော်မူသည်ကိုသိမြင်ရန် အနည်းငယ်ပို၍ စူးစမ်းလေ့လာရှာဖွေရန် လိုသည်။ ဘုရားသခင်ပေးသော ကောင်းချီးမင်္ဂလာများစွာထဲမှ တစ်ခုသည်မိသားစု ဖြစ်သည်။ ကမ္ဘာဦး ၁:၂၈ တွင် မိသားစုများအတွက် ဘုရားသခင်၏အထူးနှင့် ပြီးပြည့်စုံသော အခန်းကဏ္ဍ ရှိကြောင်း ရှင်းလင်းစွာဖော်ပြထားသည်။ သို့သော် မိသားစုဘဝနှင့် သင့်မိသားစုကို ဦးဆောင်လမ်းပြခြင်းနှင့် ပတ်သက်၍ ရှင်းလင်းသောလမ်းညွှန်ချက်များ မရှိပါ။ ထို့အပြင်၊ သမ္မာကျမ်းစာက ရုပ်တုကိုးကွယ်ခြင်းများ အကြောင်း ရှင်းလင်းစွာဖော်ပြထားသော်လည်း သင်၏အမှုတော်လုပ်ငန်းသည်ပင်လျှင် ထိုရုပ်တုကိုးကွယ် ခြင်းဖြစ်လာသောအခါ မည်သို့ဖြစ်မည်နည်း။ ဤသည်မှာ မိသားစုဘဝနှင့် ဓမ္မအမှုတော်လုပ်ငန်းဆိုင်ရာ အရေးကြီးဆွေးနွေးရန်နှင့် စဥ်းစားရမည့်အရာဖြစ်သည်။ ဓမ္မအမှုတော်လုပ်ငန်းသည် အလွန်အံ့သြဖွယ် ကောင်းပြီး၊ ဘုရားသခင်ထံမှ အထူးခေါ်ဖိတ်ခြင်းဖြစ်သည်။ ကျွန်ုပ်တို့သည် ထိုအထူးခေါ်ဖိတ်ခြင်းနှင့် ဘုရားသခင်ပေးသနားတော်မူသော မိသားစုအပေါ်တာဝန်ကို မျှတစွာ ထိန်းညှိရန် လိုအပ်ပါသည်။
တံဆိပ်အစိတ်အပိုင်းများ
ဘုရားသခင်ကိုချစ်ခြင်း – ဘုရားသခင်အပေါ် ကျွန်ုပ်တို့၏ချစ်ခြင်းမေတ္တာသည် ကျွန်ုပ်တို့၏မိသားစု ကို ဦးစားပေးရန်မည်သို့ကူညီပြီး ဓမ္မအမှုတော်လုပ်ငန်းကို ရုပ်တုကိုးကွယ်ခြင်းမဖြစ်စေရန် မည်သို့ကူညီ ပေးသနည်း။
မိသားစုကိုချစ်ခြင်း – ကျွန်ုပ်တို့၏မိသားစုကို သစ္စာရှိစွာ ဦးဆောင်ခြင်းနှင့်အမှုဆောင်ခြင်းကို မည်သို့လုပ်ဆောင်မည်နည်း။
မိမိကိုယ်ကို ချစ်ခြင်း– ကျွန်ုပ်တို့၏ဓမ္မအမှုတော်နှင့် မိသားစုဘဝကို မျှတစွာထိန်းညှိရန် ခရစ်တော်ကို မည်သို့ရှုမြင်မည်နည်း။
ဆွေးနွေးမှု ခေါင်းစဉ်များ-
ဘုရားသခင်ကို သင်မည်သို့ချစ်မြတ်နိုးသနည်း။
ဘုရားသခင်အပေါ်ထားသော သင်၏ချစ်ခြင်းမေတ္တာသည် ဓမ္မအမှုတော်လုပ်ငန်းတွင် မည်သို့ ပေါ်လွင်သနည်း။
သင့်မိသားစုကိုလျစ်လျူရှုပြီး အမှုတော်လုပ်ငန်းကို ရုပ်တုကိုးကွယ်ခြင်းဖြစ်စေနိုင်ပါသလား။
အမှုတော်လုပ်ငန်းကို ရုပ်တုကိုးကွယ်ခြင်းမဖြစ်စေရန် ကာကွယ်တားဆီးနည်းများသည် အဘယ်နည်း။
ဘုရားသခင်အပေါ် ချစ်ခြင်းမေတ္တာသည် သင့်မိသားစုကို မည်သို့သက်ရောက်မှုရှိသနည်း။
မိသားစုဘဝကို သင်မည်သို့အဓိပ္ပာယ်ဖွင့်ဆိုသနည်း။
သင့်ပတ်ဝန်းကျင်တွင် အမှုတော်လုပ်ငန်းနှင့် မိသားစုဘဝကြားဆက်ဆံရေးကို မည်သို့ရှုမြင် ကြသနည်း။
အမှုတော်လုပ်ငန်းတာဝန်များနှင့် မိသားစုဘဝကို မျှတစွာထိန်းညှိရန် မည်သို့ပြုလုပ်မည်နည်း။
သင့်မိသားစု၏ ဝိညာဉ်ရေးရာအသက်တာသည် မည်သို့ရှိသနည်း။
သင့်မိသားစုအား ခရစ်တော်ကိုသိကျွမ်းစေရန် မည်သို့ဦးဆောင်လမ်းပြမည်နည်း။
သင့်မိသားစုကို ဘုရားသခင်၏ခေါ်ခြင်းတစ်ခုအဖြစ် မြင်ပါသလား။ သို့ဆိုလျှင် မည်သို့နည်း။ သို့မဟုတ်ပါက အဘယ်ကြောင့်နည်း။
သင်၏ဓမ္မအမှုတော်နှင့် မိသားစုဘဝကို ကျမ်းစာနှင့်အညီ မျှတစွာထိန်းညှိရန် သင့်ကိုယ်သင် မည်သို့အာရုံစိုက်မည်နည်း။
ထိုမျှတမှုကိုရှာဖွေရန် ရုန်းကန်နေရပါက သင်မည်သို့ပြုလုပ်သင့်သနည်း။
လှုပ်ဆောင်မှုအတွက် ခေါ် ဖိတ်ခြင်း-
1. ဦးစားပေးစာရင်းကိုပြုစုပြီး ဓမ္မအမှုတော်လုပ်ငန်းကို ရုပ်တုကိုးကွယ်ခြင်းဖြစ်လာခြင်းမှ ကာကွယ်ရန်နည်းလမ်း ၃ ခုကို ဆွေးနွေးပါ။
1. သင့်မိသားစုကို ဝိညာဉ်ရေးရာဦးဆောင်နည်း (၅) မျိုးကို စာရင်းပြုစုပြီး၊ အဖွဲ့နှင့်မျှဝေပါ။ ၎င်းတို့အနက် တစ်ခုကိုရွေးချယ်ကာ မိသားစုနှင့်အတူလုပ်ဆောင်ပြီး ရလဒ်ကိုအဖွဲ့တွင် မျှဝေပါ။
1. သီတင်းပတ်စဉ် ကိုယ်တိုင်သုံးသပ်မှု/ စူးစမ်းလေ့လာမှု အစီအစဉ်တစ်ခုရေးဆွဲပြီး အဖွဲ့နှင့် မျှဝေပါ။
တံဆိပ်သတ်မှတ်ချက်များ-
ကျောင်းသားသည် တံဆိပ်အစိတ်အပိုင်းများနှင့် သင်ခန်းစာတစ်လျှောက် ဆွေးနွေးခဲ့သည့် အကြောင်းအရာများအပေါ် သစ္စာရှိစွာပြီးမြောက်သောအခါတွင် ဤအထိမ်းအမှတ်တံဆိပ်အား Thirdmill Institute မှ ဖောင်ဒေးရှင်းလက်မှတ်၏ အစိတ်အပိုင်းတစ်ခုအဖြစ် ချီးမြှင့်မည်ဖြစ်သည်။

